b'\n_START_ARTICLE_\nBronson (film)\n_START_SECTION_\nZgodba\n_START_PARAGRAPH_\nLeta 1974 se vro\xc4\x8dekrvni 19-letnik po imenu Michael Peterson odlo\xc4\x8di, da si ho\xc4\x8de ustvariti ime in tako z doma izdelano odrezano pu\xc5\xa1ko in glavo polno sanj posku\xc5\xa1a oropati po\xc5\xa1tni urad. Hitro ujet in prvotno obsojen na sedem let zapora, Peterson pre\xc5\xbeivi nadaljnih 34 let \xc5\xbeivljenja za re\xc5\xa1etkami, od katerih jih trideset pre\xc5\xbeivi v samici. Med tem \xc4\x8dasom Michael Petersen, fant, izgine v pozabo in Charles Bronson, njegov zvezdni\xc5\xa1ki alter ego, prevzame vajeti.\n_START_SECTION_\nSnemanje\n_START_PARAGRAPH_\nZa vlogo v filmu, je Hardy ve\xc4\x8dkrat telefoniral z resni\xc4\x8dnim Charlesom Bronsonom , preden sta se sre\xc4\x8dala v \xc5\xbeivo. Med njunimi sre\xc4\x8danji je bil Bronson tako impresioniran nad tem, kako zelo je Hardy oja\xc4\x8dal svoje telo in kako dobro ga je opona\xc5\xa1al, da si je obril svoje znamenite brke, da jih je lahko Hardy uporabil v filmu. Film je bil posnet v St. Anne in okolici, Sherwoodu, Worksopu in v krajih okoli Nottinghama in Nottinghamshira. Po\xc5\xa1ta prikazana na za\xc4\x8detku filma se nahaja v Lostwithielu, Cornwall. Re\xc5\xbeiser Nicholas Winding Refn ni smel obiskati Bronsona v zaporu ker ni bil dr\xc5\xbeavljan Velike Britanije. Dovoljena sta bila samo dva klica med njim in Charlesom Bronsonom.'